0551.xml
امام کعبہ ڈاکٹر خالد الغامدی(کل) فیصل مسجد میں نمازجمعہ کی امامت کریں گے
اسلام آباد ۔ 30 اپریل (اے پی پی) امام کعبہ ڈاکٹر خالد الغامدی(کل) جمعہ کو فیصل مسجد میں نمازجمعہ کی امامت کریں گے۔ ذرائع کے مطابق نماز جمع کے اجتماع کےلئے وزارت مذہبی امور اور دعوة اکیڈمی کی طرف سے خصوصی انتظامات کئے گئے ہیں۔ اس موقع پر وفاقی دارالحکومت کی انتظامیہ اور سیکیورٹی اداروں نے موثر حفاظتی اقدامات کے حوالہ سے حکمت عملی تشکیل دیدی ہے۔ نمازیوں سے اپیل کی گئی ہے کہ وہ نظم وضبط کا خاص خیال رکھیں۔ وزارت مذہبی امور کے مطابق نماز جمعہ میں صدر مملکت ممنون حسین، وفاقی وزیر مذہبی امور سردار محمد یوسف، وفاقی وزراء، ارکان پارلیمنٹ بھی شرکت کریں گے۔
APP
30.04.15
0551p.xml
امام کعبہ فیصل مسجد میں نماز جمعہ پڑھائینگے،موبائل فون پر پابندی وزیر اعلی پنجاب کا کشمیر پوائنٹ مری میں الشیخ خالدالغامدی کے اعزازمیں ظہرانہ
مری،اسلام آباد(نمائندہ دنیا)امام کعبہ الشیخ خالدالغامدی کے اعزازمیں وزیر اعلی پنجاب شہباز شریف کے طرف سے گورنمنٹ ہاؤس کشمیر پوائنٹ مری میں ظہرانہ دیا گیا،ظہرانے میں صوبائی وزیر محنت و افرادی قوت راجہ اشفاق سرور صوبائی وزیر تعلیم رانا مشہود بھی تھے،مری میں قیام کے بعدامام کعبہ اسلام آباد پہنچ گئےجہاں آج و فیصل مسجد میں نماز جمعہ پڑھائیں گے،وزارت مذہبی امور نے انتظامات کو حتمی شکل دے دی،فیصل مسجد میں صدر مملکت ممنون حسین،وفاقی وزرا،ممبران پارلیمنٹ سیاسی و مذہبی جماعتوں کے رہنما اور بڑی تعداد میں عام شہری نماز جمعہ ادا کریں گے،اس حوالےسے ٹریفک پولیس اسلام آباد نے امام کعبہ کی فیصل مسجدآمد پر خصوصی ٹریفک پلان تشکیل دے دیا،نواز چوک،نیول ہیڈ کواررٹرز چوکF-7 ڈبل روڈ بند کر دیئے جائیں گے،تینوں چوکوں سےشٹل سروس کی سہولت مہیا کی جائے گی جو عوام الناس کو فیصل مسجد جانے والی تمام ٹریفک نواز چوک،نیول ہیڈ کوارٹرز چوکF-7 ڈبل چوک پر پارک کی جائے گی،راولپنڈی ایکسپریس ہائی وےسے فیصل مسجد آنے والے حضرات نواز چوک پر رکیں گے،مارگلہ روڈ G-11,G10,F-11,F-10,F-8، کی طرف سے آنے والے حضرات نیول چوکپر رکیں گےمارگلہ روڈ F-6,F-7 سے آنے والے حضرات F-7 ڈبل روڈ پر رکیں گے تینوں پوانٹس پر فیصل مسجد جانے والے حضرات کے لئے شٹل سروس کا بندوبست کیا گیا ہے،ایس ایس پی ٹریفک ملک مطلوب نے شہریوں سے اپیل کی ہے کہ موبائل فون ہمراہ نہ لائیں اور ٹریفک پولیس سے تعاون کریں۔
daily_dunya
01.05.15